FOTO "În 2015 aș fi putut pleca de la Lazio." Ce club l-a dorit pe Miroslav Klose, golgheterul all-time al Germaniei
Miroslav Klose a petrecut cinci ani alături de Lazio.
În anul 2015 Miroslav Klose a fost la un pas de a ajunge în Germania, la Borussia Dortmund.
Atacantul "biancoceleștilor" ar fi trebuit să fie înlocuitorul lui Ciro Immobile, ce a părăsit clubul pentru o aventură în Spania, la Sevilla. Astfel, cu doar un tânăr Aubameyang în departamentul ofensiv, Thomas Tuchel, pe acea vreme manager al Borussiei, ar fi apelat la serviciile golgheterului all-time al Germaniei, Miroslav Klose.
Klose: "Mi-ar fi plăcut să joc la Dortmund"
Atacantul a explicat cum au decurs lucrurile și de ce întoarcerea sa în țara natală nu s-a materializat.
"Mi-ar fi plăcut să joc la Dortmund. Am discutat cu Thomas Tuchel când Borussia Dortmund a încercat să mă semneze în 2015, dar nu s-a concretizat nimic din motive familiale", a declarat Klose, într-un interviu pentru Amazon Prime Video.
Miroslav Klose a urmat să își petreacă ultimul sezon din carieră în capitala Romei, înainte de a se retrage în anul 2016. Locul său în lotul lui Lazio a urmat să fie luat chiar de Ciro Immobile, după ce italianul nu a traversat cea mai bună perioadă în străinătate.
O carieră de poveste
Atacantul german cu origini poloneze, Miroslav Klose, și-a încercat norocul și în antrenoriat, ultimul său club a fost SCR Altach, din prima ligă austriacă.
În cariera sa de 23 de ani, "Salto-Klose" cum era poreclit vârful, și-a trecut în cont:
- 666 de meciuri la nivel de club
- 256 de goluri marcate
- 134 de pase decisive
- 47.819 de minute jucate
La nivel de națională, Klose a strâns 137 de partide în tricoul "Die Mannschaft", pentru care a strâns 71 de goluri, fiind golgheterul all-time.
Urmăriți SPORT.RO și pe Google News